***HEVA* inviterer til 1-dags seminar om drikkevann**

Mattilsynet har nå eksistert i snart 10 år og den gjeldende drikkevannsforskriften er 2 år eldre.

Likevel er rollefordelingen mellom vannverkseier og tilsyn mange steder fortsatt ikke kommet godt nok på plass, og mange vannverkseiere er fortsatt usikre på hvordan drikkevannsforskriften skal forstås.

HEVA inviterer derfor til 1-dags seminar om hvordan kommunen som vannverkseier kan utnytte de føringer og muligheter som ligger i drikkevannsforskriften.

**Fru Haugans Hotell i Mosjøen**

**onsdag 6. mars - kl 09.00 - 16.00**

Seminaret er spesielt tilrettelagt for fagledere og andre med ansvar innenfor vannforsyning i kommunene på Helgeland, men også andre interesserte er velkommen til å melde seg på.

Vi har fått med oss Trond Lohne fra firmaet Vannplan og Line Lillerødvann fra Mattilsynets distriktskontor for Midt og Nord Helgeland som innledere på seminaret.

* Vannplan har siden 2006 bistått en lang rekke vannverkseiere med å innfri drikkevannsforskriftens krav. Bare i Nordland har Vannplan bistått med å sikre godkjenning for ikke mindre enn 25 vannverk.
* Line Lillerødvann fra Mattilsynet har siden 2007 hatt ansvaret for oppfølging av vannverk i seks kommuner.

Det er lagt opp til diskusjon om slike tema:

1. **Om rollefordeling mellom vannverkseier og tilsyn.**
	* Hva krever tilsynet og hvilken bistand kan vannverkseier forvente seg.
2. **Hvilke føringer/muligheter gir drikkevannsforskriften for planprosessen og den påfølgende anbudsrunden?**
	* Hvordan myndighetskravene kan avklares på forhånd ved å søke plangodkjenning.
3. **Hvordan skal begrepet hygieniske barrierer forstås?**
	* Hvordan vi kan argumentere for at vannkvaliteten er ”god nok”.
4. **Dokumentasjonskrav for UV-anlegg som hygienisk barriere.**
	* Hvordan vi kan dokumentere at et prosessanlegg med UV innfrir kravene til 1, men også 2 hygieniske barrierer.
5. **Interne revisjoner.**
	* Hvordan kan vi bruke interne revisjoner for å avdekke om vi er gode nok, og som grunnlag for utbedringer.

Vannplan og/ eller Mattilsynet vil innlede til diskusjon rundt bordet med et lite foredrag forut for hvert av temaene. Vi håper at foredragene vil inspirere til debatt og innlegg fra deltakerne på seminaret.

**PÅMELDINGSSKJEMA**

**Til:** ***HEVA***

E-post: bard.larsen@heva.no eller pr. brev:

HEVA, Pb 1222, 8602 Mo i Rana

**Seminar om drikkevann 6. mars 2013**

***Fru Haugans Hotel - Mosjøen***

***Påmeldingsfristen er 7. februar 2013***

**Deltageravgiften er kr 1 500,- pr. person og blir fakturert i etterkant av seminaret**

**Kommune/firma:**

**Postadresse:**

**Telefon:**

**E-post:**

|  |  |  |  |
| --- | --- | --- | --- |
| **Kommune/ firma** | **Navn** | Tilknytningsdøgn 5/3 – 6/3 | Dagpakke 6/3 (alle deltagere) |
|  |  |  |  |
|  |  |  |  |
|  |  |  |  |

**Alle deltagerne dekker selv kost/ losji for oppholdet.** Hvis hotellet skal ettersende faktura for oppholdet, må dette avtales med dem på forhånd, dette gjelder også de som ikke overnatter. Hotellreservasjoner ordner HEVA

v/ påmelding til konferansen. Deltakeravgiften er kr 1500,- pr. person og blir fakturert i etterkant av seminaret.Påmeldingen er bindende i forhold til hotellet etter at påmeldingsfristen er gått ut.

Kontaktperson er Bård Larsen, +47 99 16 00 33/ bard.larsen@heva.no

**Dato: Underskrift:**